CANIS niloticus . 
PROPE CAHIRAM AEGYPTI INFERIORIS, PROPE SUCKOT NUBIAE ET IN DONGALAE INSULA EL KOREHR 
A NORIS OCCISUS. 
Arabis Aegypti vocatur Abu Hagsehn et Abu el Hosselin _yA. Saepe pronuntiant Abuhosselm , Abel- 
hossehn et Abelhassehn. Berberis dongalanis Abuhessinga vocabatur. Arabes praeterea nomen Taleb 
plur. Taalib Vi As huic Cani tribuunt, quod vero in Aegypto Cani Anubi praecipue dari experti sumus. 
Aegyptiam Vulpem ante Geoffroyum omnes ab Aristotele ( 4 ) inde, praeeunte inter 
recentiores Prospero Alpino ( 2 ) cum europaea Vulpe ad unam eandemque Canis Vulpis 
variabilem speciem retulerunt. Georgius Cuvier in prima editione praeclari libri Le regne 
animal anno MDCCCXVI in Geoffroyi sententiam non abiit, sed frater eius Eridericus Cuvier 
in libro Diction. dhist. naturelle MDCCCXVII Canem niloticum proprio a Geoffroyo dato nomine 
suscepit eumque Desmarest secutus est, Mammalogie mdcccxx. Antoine Desmoulins in 
libro Dictionnaire classique dhist. nat. anno mdcccxxiii utramque formam denuo coniunxit et 
Vulpi europaeae Aegyptum patriam et Arabum nomina dedit. Equidem cum Hemprichio 
anno mdcccxxii complura aegyptiacae Vulpis specimina Berolinum misi eiusque specie diversam 
naturam observationibus, scriptis missisque pellibus et ossibus ita confirmavi, ut anno MDCCCXXIII 
species propria a Lichtensteinio in Catalogo Musei berolinensis illo nomine vendenda porri- 
geretur. Riippell etiam serius Francofurtum specimina misit eaque Cretzschmar descripsit. 
Lesson et Fischer in Synopsi Mammalium mdcccxxvii et mdcccxxix Geoffroyum 
secuti Canem niloticum seorsim enumeraverunt, sed neque Geoffroyi levis diagnosis, nec reli- 
quorum parca additamenta Georgium Cuvier adegerunt, ut aegyptiacam Vulpem ab europaea 
diversam statueret, Regne animal ed. II. mdcccxxix. Rebus ita se habentibus, cum breves quae 
exstant descriptiones parvum comparationi locum dent, hanc ego uberiorem descriptionem et 
varii sexus atque aetatis picturam offerre non a naturae studii commodo alienum esse censui. 
CANIS niloticus Geoffroy. 
Character essentialis uberior. 
C. statura Cane Vulpe gracilior, parum inferior, dorso medio, capite et artubus extus fulvis, 
corporis lateribus canescentibus, labiis albis, margine extimo ad oris angulum nigro, iugulo 
pectore et abdomine nigricantibus, caudae turgidae apice apud feminam candidiore, macula 
obscuriore obsoleta prope basin; rostro manibusque brevioribus quam in Vulpe. (*) 
(*) Aristoteles negi £uua)v iTTogtccg c. XXVIII: y.cu ei> tyj AiyvnTtu — tu sXccttuj (yj tv tyj f/ EAA«&) olou ol oi’oi xai Xvxoi xcct 
Xctyujoi xui uXu)7rsxsg. 
( 2 ) Prosper Alpinus hist. nat. Aegypti pag. 232. Lupi itidem (in Aegypti provincia) et Vulpes duplo minores quam 
apud nos apparent. 
